Bărbatul, în vârstă de 53 de ani, venise la Primăria din localitatea băcăuană Huruieşti pentru a cere nişte acte necesare unui titlu de proprietate pentru o suprafaţă de pădure.



Întrevederea s-a lăsat însă cu răni, cetăţeanul susţinând că a fost agresat de de viceprimarul Ciprian Miftode, dar şi de secretara primăriei, scrie b1.ro.



În urma altercaţiei, el a fost dus de urgenţă la spital, cu traumatism cranio-facial şi toraco-abdominal. De cealaltă parte, viceprimarul susţine că el este cel muşcat şi agresat de bărbatul care a venit la el să-i ceară actele. Potrivit acestuia, omul a sărit la bătaie din senin, supărat că nu a obţinut documentele de care avea nevoie.





